Շատերս մեզ շրջապատող մարդկանց համար բարեխոսելու փոխարեն աղոթքի մեջ ավելի շատ մատնացույց ենք անում նրանց մեղքերը: Անգամ երբ աղոթում ենք նրանց մեղքերից ազատվելու մասին, հաճախ շեշտը դնում ենք ոչ թե Աստծո ողորմության վրա, այլ նրանց մեղքերի ահավորության վրա: Աստված մեզնից շատ ավելի լավ գիտի մեր և մյուսների մեղքերի ահավորությունն ու դրա սարսափելի հետևանքները: Մեր գործը բարեխոսելն է: Բարեխոսել մարդկանց համար այնպես, ինչպես կբարեխոսեինք մեր սեփական երեխայի համար: Բարեխոսական աղոթքի հիմքում պետք է լինի սերն ու կարեկցանքը: